  Виталий Пронин Ужрадъёс ортчизы шаермылэн пӧртэм сэрегъёсаз. Ӧжыт ӧй вал соос Ижысь Шор площадьын но. Люкаськемъёсты ӟечкылаз Удмуртилэн Тӧроез Александр Бречалов. Ужрадъёсы пыриськизы дуннеысь егитъёслэн но студентъёслэн фестивалязы ветлэм нылъёс-пиос.- Та нунал эшшо одӥг пол возьматэ, Россиысь уно пӧртэм калыкъёс тупаса, ог-огзэс валаса улыны быгато шуыса. Удмуртиын уло но ужало эшъяськыны но, ужаны но быгатӥсь, туж таланто адямиос.Ижысь Шор площаде люкаськемъёсты озьы ик ӟечкылазы Кун Думалэн депутатэз Алексей Загребин, Кун Кенешысь депутат, «Удмурт Кенеш» ассоциацилэн кивалтӥсез Татьяна Ишматова, озьы ик Ижысь но Удмуртиысь митрополит Викторин, Удмуртиысь муфтий Фаиз-хазрат Мухамедшин.Люкаськем калыкез шулдыртӥзы пӧртэм пумо кырӟась-верасьёс, коллективъёс, соос пӧлын - «Италмас» ансамбльысь артистъёс, Москваысь кырӟась Анна Сизова. Ужрадъёсы пыриськизы дуннеысь егитъёслэн но студентъёслэн фестивалязы ветлэм нылъёс-пиос.Вань мылкыд карисьёс веръяны быгатӥзы пӧртэм калыкъёслэсь сиён-юонъёссэс, радъямын вал киужъёсын вуз карон, ортчизы пӧртэм шудонъёс, ӵошатсконъёс, мастер-классъёс.Элина КумачёваФото: udmurt.ru  